b'\n_START_ARTICLE_\nDOCSIS\n_START_SECTION_\nEchipamentul\n_START_PARAGRAPH_\nO arhitectur\xc4\x83 DOCSIS include dou\xc4\x83 componente primare: un modem de cablu CM (Cable Modem) localizat la partea abonatului, \xc8\x99i o sistem\xc4\x83 terminal\xc4\x83 a modemului de cablu CMTS (Cable Modem Termination System) localizat la cap-sta\xc8\x9bie CATV._NEWLINE_Tipic, CMTS este un dispozitiv ce g\xc4\x83zduie\xc8\x99te porturile downstream \xc8\x99i upstream (func\xc8\x9bional este similar cu DSLAM utilizat \xc3\xaen sistemele DSL). Pentru comunica\xc8\x9bii duplex \xc3\xaentre CMTS \xc8\x99i CM sunt necesare dou\xc4\x83 porturi fizice (spre deosebire de Ethernet, unde un port prevede comunica\xc8\x9bii duplex). Din cauza zgomotului \xc3\xaen calea de \xc3\xaentoarcere (upstream), porturi upstream sunt mai multe dec\xc3\xa2t downstream \xe2\x80\x93 porturile adi\xc8\x9bionale upstream prev\xc4\x83d c\xc4\x83i de compensare a liniilor ce introduc zgomot (p\xc3\xa2n\xc4\x83 la DOCSIS 2.0, era nevoie de prev\xc4\x83zut viteze upstream mai \xc3\xaenalte)._NEWLINE_\xc3\x8enainte ca o companie de cablu s\xc4\x83 poat\xc4\x83 implementa DOCSIS 1.1 sau mai sus, ea trebuie s\xc4\x83-\xc8\x99i modernizeze re\xc8\x9beaua hibrid\xc4\x83 HFC ca s\xc4\x83 sus\xc8\x9bin\xc4\x83 o cale de returnare pentru traficul upstream. F\xc4\x83r\xc4\x83 o cale de returnare, vechiul standard DOCSIS 1.0 permite \xc3\xaenc\xc4\x83 utilizarea transportului de date prin sistemele de cablu, implement\xc3\xa2nd calea de returnare prin liniile telefonice obi\xc8\x99nuite POTS (Plain Old Telephone Service). Dac\xc4\x83 HFC este deja \xe2\x80\x9e\xc3\xaen ambele c\xc4\x83i\xe2\x80\x9d sau \xe2\x80\x9einteractiv\xc4\x83\xe2\x80\x9d, \xc8\x99ansele sunt mari ca DOCSIS 1.1 \xc8\x99i mai sus s\xc4\x83 fie implementat._NEWLINE_PC-ul utilizatorului \xc8\x99i periferiile asociate sunt definite ca echipament a p\xc4\x83r\xc8\x9bii abonatului CPE (Customer-premises equipment). Echipamentele CPE sunt conectate la modemul de cablu, care la r\xc3\xa2ndul s\xc4\x83u este conectat prin re\xc8\x9beaua HFC la CMTS. CMTS apoi ruteaz\xc4\x83 traficul \xc3\xaentre HFC \xc8\x99i Internet. Utiliz\xc3\xa2nd CMTS, operatorul de cablu (sau operatorii de servicii multiple MSO (Multiple Service Operators)) exercit\xc4\x83 control total asupra configur\xc4\x83rii modemului de cablu; configurarea CM este schimbat\xc4\x83 pentru a fi ajustat\xc4\x83 la varia\xc8\x9biile condi\xc8\x9biilor de linie \xc8\x99i a cerin\xc8\x9belor de deservire a abonatului.'